# *PROJEKTS*

**LATVIJAS REPUBLIKAS MINISTRU KABINETS**

2018. gada Noteikumi Nr. Rīgā (prot. Nr. .§)

**Grozījumi Ministru kabineta 2009. gada 19. maija noteikumos Nr. 450 “Kārtība, kādā slēdz un izbeidz līgumu par nolietotu transportlīdzekļu, preču un izstrādājumu iepakojuma un vienreiz lietojamo galda trauku un piederumu vai videi kaitīgu preču atkritumu apsaimniekošanu, lai saņemtu atbrīvojumu no dabas resursu nodokļa samaksas”**

*Izdoti saskaņā ar*

*Dabas resursu nodokļa likuma*

*7. panta septīto daļu, 8. panta otrās daļas 11. un 12. punktu,*

*9. panta otrās daļas 10. un 11. punktu, 11.1 panta piekto daļu*

Izdarīt Ministru kabineta 2009. gada 19. maija noteikumos Nr. 450 “Kārtība, kādā slēdz un izbeidz līgumu par nolietotu transportlīdzekļu, preču un izstrādājumu iepakojuma un vienreiz lietojamo galda trauku un piederumu vai videi kaitīgu preču atkritumu apsaimniekošanu, lai saņemtu atbrīvojumu no dabas resursu nodokļa samaksas” (Latvijas Vēstnesis, 2009, 81. nr.; 2013, 99. nr.; 2016, 251. nr.) šādus grozījumus:

1. Izteikt noteikumu nosaukumu šādā redakcijā:

**“Kārtība, kādā piemēro finanšu nodrošinājumu, slēdz un izbeidz apsaimniekošanas līgumu, lai saņemtu atbrīvojumu no dabas resursu nodokļa samaksas”**

2. Izteikt norādi, uz kāda likuma pamata noteikumi izdoti, šādā redakcijā:

“Izdoti saskaņā ar Dabas resursu nodokļa likuma 7. panta septīto daļu, 8. panta otrās daļas 11. un 12. punktu, 9. panta otrās daļas 10. un 11. punktu, 11.1 panta piekto daļu”

3. Izteikt 1. punktu šādā redakcijā:

“1. Noteikumi nosaka:

1.1. kārtību, kādā slēdz un izbeidz līgumu par nolietotu transportlīdzekļu apsaimniekošanas sistēmas piemērošanu vai dalību šādas sistēmas darbībā;

1.2. kārtību, kādā vienpusēji atkāpjas no nolietotu transportlīdzekļu apsaimniekošanas līguma, ja dabas resursu nodokļa (turpmāk – nodoklis) maksātājs, kas pats izveidojis un piemēro nolietotu transportlīdzekļu apsaimniekošanas sistēmu, vai apsaimniekotājs nepiemēro vai piemēro nepilnīgā apmērā nolietotu transportlīdzekļu apsaimniekošanas sistēmu un neizpilda līgumā ar Valsts vides dienestu (turpmāk – dienests) ietvertās saistības;

1.3. kārtību, kādā vienpusēji atkāpjas no nolietotu transportlīdzekļu apsaimniekošanas līguma, ja nodokļa maksātājs, kas pats izveidojis un piemēro nolietotu transportlīdzekļu apsaimniekošanas sistēmu, vai apsaimniekotājs mēneša laikā pēc vides aizsardzību regulējošajos normatīvajos aktos noteiktā termiņa nav iesniedzis dienestā pārskatu par nolietotu transportlīdzekļu savākšanu un pārstrādi;

1.4. kārtību, kādā slēdz, groza un izbeidz līgumu par izlietotā iepakojuma vai vienreiz lietojamo galda trauku un piederumu apsaimniekošanas sistēmas piemērošanu, un līguma grozīšanas nosacījumus;

1.5. kārtību, kādā vienpusēji atkāpjas no šo noteikumu 1.4. apakšpunktā minētā līguma gadījumos, kad:

1.5.1. nodokļa maksātājs, kas pats izveidojis un piemēro izlietotā iepakojuma vai vienreiz lietojamo galda trauku un piederumu apsaimniekošanas sistēmu, vai apsaimniekotājs apsaimniekošanas sistēmu nepiemēro vai piemēro nepilnīgā apmērā un neizpilda ar dienestu noslēgtajā līgumā ietvertās saistības;

1.5.2. nodokļa maksātājs, kas pats izveidojis un piemēro izlietotā iepakojuma vai vienreiz lietojamo galda trauku un piederumu apsaimniekošanas sistēmu, vai apsaimniekotājs mēneša laikā pēc normatīvajos aktos noteiktā termiņa nav iesniedzis dienestam pārskatu vai auditēto pārskatu par izlietotā iepakojuma vai vienreiz lietojamo galda trauku un piederumu apsaimniekošanu un aprēķināto nodokli vai šo noteikumu V nodaļā minēto finanšu nodrošinājumu.”

1.6. kārtību, kādā slēdz, groza un izbeidz līgumu par videi kaitīgu preču atkritumu apsaimniekošanas sistēmas piemērošanu, un līguma grozīšanas nosacījumus;

1.7. kārtību, kādā vienpusēji atkāpjas no šo noteikumu 1.6. apakšpunktā minētā līguma gadījumos, kad:

1.7.1. nodokļa maksātājs, kas pats izveidojis un piemēro videi kaitīgu preču atkritumu apsaimniekošanas sistēmu, vai apsaimniekotājs apsaimniekošanas sistēmu nepiemēro vai piemēro nepilnīgā apmērā un neizpilda ar dienestu noslēgtajā līgumā ietvertās saistības;

1.7.2. nodokļa maksātājs, kas pats izveidojis un piemēro videi kaitīgu preču atkritumu apsaimniekošanas sistēmu, vai apsaimniekotājs mēneša laikā pēc normatīvajos aktos noteiktā termiņa nav iesniedzis dienestam pārskatu vai auditēto pārskatu par videi kaitīgu preču atkritumu apsaimniekošanu un aprēķināto nodokli vai šo noteikumu V nodaļā minēto finanšu nodrošinājumu;

1.8. finanšu nodrošinājuma apmēra aprēķināšanas kārtību, finanšu nodrošinājuma minimālo un maksimālo summu;

1.9. kārtību, kādā iesniedz, pagarina un atjauno finanšu nodrošinājumu.”

4. Papildināt noteikumus ar 2.3. apakšpunktu šādā redakcijā:

“2.3. ja nodokļa maksātājs, kas pats izveidojis un piemēro apsaimniekošanas sistēmu, vai apsaimniekotājs iesniegumam pievieno finanšu nodrošinājumu nodokļa maksājuma segšanai.”

5. Izteikt III nodaļas nosaukumu šādā redakcijā:

**“III. Apsaimniekošanas līguma izbeigšana un vienpusēja atkāpšanās no apsaimniekošanas līguma”**

6. Svītrot IV nodaļas nosaukumu.

7. Izteikt 10. punktu šādā redakcijā:

“10. Ja mēneša laikā pēc vides aizsardzību regulējošajos normatīvajos aktos noteiktā termiņa nodokļa maksātājs, kas pats izveidojis un piemēro attiecīgā veida atkritumu apsaimniekošanas sistēmu, vai apsaimniekotājs nav iesniedzis dienestam pārskatu vai auditētu pārskatu par attiecīgā veida atkritumu apsaimniekošanu un aprēķināto nodokli, dienests 10 darbdienu laikā pēc pārkāpuma konstatēšanas par to sastāda pārbaudes aktu un ir tiesīgs pieņemt lēmumu par apsaimniekošanas līguma izbeigšanu, sākot ar nākamā ceturkšņa pirmā mēneša pirmo dienu.”

8. Papildināt III nodaļu ar 10.1 punktu šādā redakcijā:

“10.1 Ja Dabas resursu nodokļa likumā noteiktajos termiņos nodokļa maksātājs, kas nemaksā nodokli par izlietoto iepakojumu vai vienreiz lietojamajiem galda traukiem un piederumiem vai videi kaitīgām precēm, un apsaimniekotājs, kuru līgumpartneri ir atbrīvoti no nodokļa samaksas par izlietoto iepakojumu vai vienreiz lietojamajiem galda traukiem un piederumiem vai videi kaitīgām precēm, finanšu nodrošinājumu nav atjaunojis un iesniedzis dienestam, dienests ir tiesīgs pieņemt lēmumu par apsaimniekošanas līguma izbeigšanu, sākot ar nākamā ceturkšņa pirmā mēneša pirmo dienu.”

9. Papildināt noteikumus ar V nodaļu šādā redakcijā:

**“V. Finanšu nodrošinājuma iesniegšana un tā apmērs”**

11.1 Nodokļa maksātājs, kas pats izveidojis un piemēro attiecīgā veida atkritumu apsaimniekošanas sistēmu, vai apsaimniekotājs finanšu nodrošinājumu dienestam iesniedz saskaņā ar šo noteikumu 1. vai 2. pielikumu.

11.2 Ja finanšu nodrošinājums tā darbības laikā netiek pieprasīts, nodokļa maksātājs, kas pats izveidojis un piemēro attiecīgā veida atkritumu apsaimniekošanas sistēmu, vai apsaimniekotājs 15 darbadienu laikā pirms finanšu nodrošinājuma termiņa beigām to pagarina uz nākamo periodu vai iesniedz jaunu finanšu nodrošinājumu gadījumā, ja nodokļa maksātājs vai apsaimniekotājs izvēlās citu finanšu nodrošinājuma sniedzēju.

11.3 Ja nodokļa maksātājam, kas pats izveidojis un piemēro attiecīgā veida atkritumu apsaimniekošanas sistēmu, vai apsaimniekotājam ir noslēgti vairāki apsaimniekošanas līgumi, finanšu nodrošinājums jāiesniedz atsevišķi katra līguma noslēgšanai.

11.4 Finanšu nodrošinājuma apmērs ir šāds:

11.41. finanšu nodrošinājuma minimālā summu ir 50 000 *euro* gadā;

11.42. finanšu nodrošinājuma maksimālo summu gadā veido 70 000 *euro* un 0,05% no aprēķinātā nodokļa par preču un izstrādājumu iepakojumu un vienreiz lietojamajiem galda traukiem un piederumiem vai videi kaitīgām precēm;

11.43. finanšu nodrošinājumu maksimālo apmēru piemēro tiem apsaimniekotājiem, kuru līgumpartneri ir atbrīvoti no nodokļa samaksas par izlietoto iepakojumu vai vienreiz lietojamajiem galda traukiem un piederumiem vai videi kaitīgām precēm, un kuru aprēķinātais nodoklis pārsniedz 4 000 000 *euro* gadā.”

11. Papildināt noteikumus ar 1. un 2. pielikumu šādā redakcijā:

“1. pielikums

Ministru kabineta

2009. gada 19. maija

noteikumiem Nr. 450

**DABAS RESURSU NODOKĻA MAKSĀJUMA APDROŠINĀŠANAS POLISE**

Polise Nr. \_\_\_\_\_\_\_\_\_\_

Līguma darbības laiks

No Līdz

|  |  |
| --- | --- |
| Apdrošinājuma ņēmējs: | Apdrošinātājs: |
| Nosaukums:  | Nosaukums:  |
| Vienotais Reģ. Nr. | Vienotais Reģ. Nr. |
| Juridiskā adrese: | Juridiskā adrese: |
|  |  |
| Apdrošinātais: |  |
| Nosaukums: Valsts vides dienests |  |
| Vienotais Reģ. Nr. |  |
| Juridiskā adrese: |  |

Apdrošināšanas objekts:

Neatsaucama, pirmā pieprasījuma apdrošināšanas polise, ar kuru Apdrošinātājs apņemas atbildēt par Dabas resursu nodokļa likuma 11.1 panta pirmajā daļā paredzēto Apdrošinājuma ņēmēja saistību neizpildi.

Apdrošināšanas nosacījumi

Kopējā apdrošināšanas summa: XX XXX.00 EUR

Kopējā apdrošināšanas prēmija: X XXX.00 EUR

Apdrošināšanas prēmijas samaksāta pilnā apmērā:

XX XXX.00 EUR \_\_.\_\_\_.\_\_\_\_

Īpašie nosacījumi

*Detalizētāka atruna attiecībā uz to, kāda apdrošināšanas polise izsniegta, t.i., par kādiem dabas resursu nodokļa objektiem, un, ja nepieciešams, norādītas atbilstošas apdrošinājuma summas.*

Apdrošinājuma ņēmējs piekrīt, ka apdrošinātājs var iegūt no Valsts vides dienesta jebkādu informāciju saistībā ar finanšu nodrošinājumu.

Apdrošināšanas polise izsniegta apdrošinājuma ņēmējam elektroniska dokumenta veidā.

Citi noteikumi

1. Apdrošināšanas polise ir izdota saskaņā ar … apdrošināšanas noteikumiem, kas ir neatņemama apdrošināšanas polises sastāvdaļa.

2. Apdrošinājuma ņēmējs ar prēmijas apmaksu apliecina, ka ar apdrošināšanas noteikumiem un arī šeit minētajiem individuālajiem nosacījumiem ir iepazinies, tie viņam pilnībā ir saprotami un pieņemami.

Līguma noslēgšanas datums un vieta: \_\_.\_\_.\_\_\_\_., \_\_\_\_\_\_\_\_\_.

Vides aizsardzības un

reģionālās attīstības ministrs Kaspars Gerhards

2. pielikums

2009. gada 19. maija

noteikumiem Nr. 450

**DABAS RESURSU NODOKĻA MAKSĀJUMA PIRMĀ PIEPRASĪJUMA GARANTIJAS VĒSTULE**

|  |  |
| --- | --- |
| **Valsts vides dienestam** **Reģistrācijas Nr. 90000017078****Rūpniecības iela 23, Rīga** **LV-1045, Latvija** |  |

Rīga, xx.xx.201x.

**Pirmā pieprasījuma garantijas vēstule Nr.**

Mēs,**…,** **vienotais reģistrācijas Nr……, juridiskā adrese: ……** (turpmāk – **Banka**), esam informēti par to, ka mūsu klients **…, reģistrācijas Nr. ……., juridiskā adrese: …….** (turpmāk – **apsaimniekotājs**) vēlas saņemt atbrīvojumu no dabas resursu nodokļa samaksas par……. *(norādīt atbilstošo kategoriju: transportlīdzekļiem, preču un izstrādājumu iepakojumu un vienreiz lietojamajiem galda traukiem un piederumiem vai videi kaitīgām precēm).*

Saskaņā ar Dabas resursu nodokļa likuma 7., 8. un 9. pantu augstāk minētā atbrīvojuma piemērošanai apsaimniekotājam jāiesniedz Valsts vides dienestam pirmā pieprasījuma garantijas vēstule (turpmāk – garantijas vēstule).

Ņemot vērā iepriekš minēto, ar šo Banka neatsaucami uzņemas pienākumu samaksāt Valsts ieņēmumu dienestam (norādītāja valsts budžeta kontā) jebkuru Valsts vides dienesta pieprasīto naudas summu, nepārsniedzot

**..................... (*valūta, summa vārdiem*)** (turpmāk – **Garantijas summa**).

Banka apņemas maksāt pieprasīto summu, nepārsniedzot Garantijas summu gadījumā, ja, ievērojot šajā garantijas vēstulē noteiktās prasības, Bankai ir nosūtīts atbilstošs Valsts vides dienesta lēmums, ar kuru Valsts vides dienests pieprasa Bankai veikt maksājumu uz šīs garantijas vēstules pamata un kurā ietverts Valsts vides dienesta apgalvojums, ka iestājies Dabas resursu nodokļa likuma 11.2 panta pirmajā daļā minētais finanšu nodrošinājuma izmaksas gadījums.

Šī garantijas vēstule ir spēkā līdz **20\_. gada \_\_. \_\_\_\_\_\_\_\_** (turpmāk – **Beigu datums**). Bankai jāsaņem Valsts vides dienesta pieprasījums ne vēlāk kā sešus mēnešus pēc Beigu datuma Bankā (adrese: ………..) vai – gadījumā, ja pieprasījuma iesniegšana tiek veikta elektroniski, uz e-pasta adresi ………….

Šī garantijas vēstule izbeidzas pilnībā un automātiski gadījumā, ja:

* sešus mēnešus pēc Beigu datuma (ieskaitot) Banka nav saņēmusi  pieprasījumu;
* Banka ir saņēmusi Valsts vides dienesta rakstisku paziņojumu par Bankas atbrīvošanu no garantijas vēstulē ietvertajām saistībām un Valsts vides dienesta paziņojumam pievienots šīs garantijas vēstules oriģināls vai kopija.

Šī garantijas vēstule ir pakļauta Vienotajiem pieprasījuma garantiju noteikumiem (*the Uniform Rules for Demand Guarantees*) (2010. gada redakcija, Starptautiskās Tirdzniecības palātas publikācija Nr. 758). Šai garantijai un ar to saistītajām tiesiskajām attiecībām, ciktāl attiecīgos jautājumus neregulē minētie Vienotie pieprasījuma garantiju noteikumi, piemērojami Latvijas Republikas normatīvie akti. Jebkurš strīds, kas rodas starp Banku un Valsts vides dienestu saistībā ar šo garantijas vēstuli, izšķirams Latvijas Republikas tiesā.

Vides aizsardzības un

reģionālās attīstības ministrs Kaspars Gerhards”

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards